
Na temelju članka 72., stavka 1. Zakona o komunalnom gospodarstvu (“Narodne novine” broj 68/18, 110/18. – Odluka Ustavnog suda Republike Hrvatske i 32/20) i članka 30. Statuta Općine Novo Virje (“Službeni glasnik Koprivničko-križevačke županije” broj 4/21), Općinsko vijeće Općine Novo Virje na 5. sjednici održanoj 16. prosinca 2025. donijelo je
P  R  O  G  R  A  M

održavanja komunalne infrastrukture
na području Općine Novo Virje u 2026. godini

I.


Programom održavanja komunalne infrastrukture na području Općine Novo Virje u 2026. godini (u daljnjem tekstu: Program) utvrđuju  se potrebe održavanja komunalne infrastrukture na području Općine Novo Virje u 2026. godini sa popisom i opsegom poslova održavanja komunalne infrastrukture s procjenom troškova poslova održavanja komunalne infrastrukture po djelatnostima, u skladu s predvidivim i raspoloživim sredstvima i izvorima financiranja i to za sljedeće komunalne djelatnosti: 
1. održavanje nerazvrstanih cesta,
2. održavanje javnih zelenih površina,
3. održavanje građevina, uređaja i predmeta javne namjene,
4. održavanje groblja, 

5. održavanje javne rasvjete,
6. poslovi sakupljanja izgubljenih i napuštenih životinja i usluge higijeničarske službe,
7. provođenje mjera obvezne preventivne dezinfekcije, dezinsekcije i deratizacije.
II.

Program se donosi radi osiguranja trajnog i kvalitetnog obavljanja komunalnih djelatnosti, osiguranja održavanja komunalne infrastrukture u stanju funkcionalne sposobnosti, osiguranja obavljanja komunalnih djelatnosti na načelima održivog razvoja kao i osiguranja javnosti rada.


Programom se određuje:

- opis i opseg poslova održavanja komunalne infrastrukture s procjenom troškova po djelatnostima,


- iskaz financijskih sredstava potrebnih za ostvarenje Programa, s naznakom izvora financiranja.
III.
1. Održavanje nerazvrstanih cesta

Redovno održavanje nerazvrstanih cesta obuhvaća skup svih mjera i aktivnosti koje se obavljaju tijekom godine na nerazvrstanim cestama i javno-prometnim površinama, uključujući sve objekte i instalacije, sa svrhom očuvanja prohodnosti i tehničke ispravnosti tih površina i sigurnosti prometa na njima. Poslovi redovnog održavanja na nerazvrstanim cestama su:
· održavanje prohodnosti – malčiranje uz sve narazvrstane ceste u duljini od 39.395,00

metara, a obuhvaća nerazvrstane ceste na području Općine Novo Virje,
· tekuće održavanje makadamskih cesta prema potrebi, nasipavanje šljunkom i poravnavanje, rad radnim strojem, materijal za nasipavanje po potrebi,
· zimsko održavanje nerazvrstanih cesta, čišćenje snijega (prema potrebi) u duljini od 32.339,00 metara.

Izvanredno održavanje obuhvaća radove kojima je osnovni cilj sačuvati prvobitno stanje nerazvrstane ceste, s njenim prometnim elementima te radove na korekcijama elemenata u smislu poboljšanja odvijanja prometa.

Procjena troškova održavanja nerazvrstanih cesta: 46.000,00 eura

Izvor financiranja: komunalna naknada i komunalni doprinos 16.000,00 eura, Proračun Općine Novo Virje 30.000,00 eura.
2. Održavanje javnih zelenih površina             

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina, utrošena energija, materijal i sredstva za održavanje, oprema, sadnice, cvijeće i raslinje.


Procjena troškova održavanja javnih zelenih površina: 3.000,00 eura

Izvor financiranja: Pomoći državnog proračuna 3.000,00 eura.
3. Održavanje građevina, uređaja i predmeta javne namjene

Pod održavanjem građevina i uređaja javne namjene podrazumijeva se održavanje, popravci i čišćenje stočnih vaga, mosne vage i skele.


Procjena troškova održavanja građevina, uređaja i predmeta 

            javne namjene:  17.500,00 eura

Izvor financiranja: Pomoći državnog proračuna 14.500,00 eura, vlastiti prihodi 3.000,00 eura.
4. Održavanja groblja

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. 

Procjena troškova održavanja groblja: 12.000,00 eura

Izvor financiranja: Ostali prihodi za posebne namjene (grobna naknada) 9.000,00 eura, Proračun Općine Novo Virje 3.000,00 eura
5. Održavanje javne rasvjete

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Procjena troškova održavanja javne rasvjete: 13.500,00 eura

Izvor financiranja: Komunalna naknada i komunalni doprinos 8.000,00 eura, Proračun Općine Novo Virje 5.400,00 eura i promjena namjene poljoprivrednog u građevinsko zemljište 100,00 eura.
6. Poslovi sakupljanja izgubljenih i napuštenih životinja i usluge higijeničarske službe


Pod poslove sakupljanja izgubljenih i napuštenih životinja i usluge higijeničarske službe spada hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

Procjena troškova sakupljanja izgubljenih i napuštenih životinja i 

usluge higijeničarske službe: 15.000,00 eura.

Izvor financiranja: Pomoći državnog proračuna 15.000,00 eura
7. Provođenje mjera obvezne preventivne dezinfekcije, dezinsekcije i deratizacije


Pod dezinfekciju, dezinfekciju i deratizaciju spada provođenje obvezne i preventivne dezincekcije, dezinsekcije i deratizacije radi sustavnog suzbijanja insekata i glodavaca.


Procjena troškova dezinfekcije, dezinsekcije i deratizacije: 8.000,00 eura.

Izvor financiranja: Pomoći državnog proračuna 8.000,00 eura.
IV.


Ciljevi koji se žele ostvariti ovim Programom su:

· unapređenje i razvoj prometne infrastrukture,

· povećanje kvalitete održavanja javne rasvjete,

· sustavno širenje i uređivanje javnih površina,

· unapređenje stanja u prostoru Općine.

Mjerljivost ciljeva se provodi povećanjem modernizacije nerazvrstanih cesta i javne rasvjete, racionalizacijom troškova, širenjem zelenih i javnih površina koje se održavaju i povećanjem kvalitete života u Općini.

V.


Dinamiku radova na izvršenju ovog Programa utvrđivat će općinski načelnik Općine Novo Virje.

VI.

Procjena troškova za komunalne djelatnosti navedene u ovom Programu iznosi ukupno 115.000,00 eura, sa sljedećom procjenom troškova i izvorima financiranja.
	Redni broj
	Opis poslova
	Procjena troškova

(u eurima)

	1.
	Održavanje nerazvrstanih cesta
	46.000,00

	2.
	Održavanje javnih zelenih površina
	3.000,00

	3.
	Održavanje građevina, uređaja i predmeta javne namjene
	17.500,00

	4.
	Održavanje groblja
	12.000,00

	5.
	Održavanje javne rasvjete
	13.500,00

	5.
	Poslovi sakupljanja izgubljenih i napuštenih životinja i usluge higijeničarske službe
	15.000,00

	6.
	Provođenje mjera obvezne preventivne dezinfekcije, dezinsekcije i deratizacije
	8.000,00

	
	Ukupno:
	115.000,00



Izvori financiranja za komunalne djelatnosti navedene u ovom Programu u ukupnom iznosu  115.000,00 eura su sljedeći:
	Redni broj
	Izvori financiranja
	Iznos

(u eurima)

	1.
	Prihodi od komunalne naknade i komunalnog doprinosa
	24.000,00

	2.
	Proračun Općine Novo Virje
	38.400,00

	3.
	Pomoći državnog proračuna
	40.500,00

	4.
	Promjena namjene poljoprivrednog zemljišta u građevinsko
	100,00

	5.
	Ostali prihodi za posebne namjene (grobna naknada)
	9.000,00

	6.
	Vlastiti prihodi
	3.000,00


VII.

Ovaj Program objavit će se u “Službenom glasniku Koprivničko-križevačke županije”, a stupa na snagu 1. siječnja 2026. godine.

OPĆINSKO VIJEĆE OPĆINE 

NOVO VIRJE

KLASA: 363-01/25-01/15
URBROJ: 2137-22-25-1

Novo Virje, 16. prosinca 2025.

